Evangelistas Lukas

Lukas (Šv. Lukas, , ) – vienas iš Naujojo Testamento rašytojų, tradiciškai laikomas trečiosios Evangelijos bei Apaštalų Darbų autoriumi.

Lukas gimė Sirijos Antiochijoje. Nebuvo vienas iš 12 mokinių, tačiau laikoma, kad dar esant gyvam Jėzui, kartu su kitais 70 Kristaus mokiniais buvo siųstas skelbti Gerosios Naujienos. Lukas buvo apaštalo Pauliaus padėjėjas, lydėjo jį antrojoje misioneriškoje kelionėje po Artimuosius Rytus. Graikijos Tebų mieste mirė kankinio mirtimi.

Lukas buvo gydytojas, todėl jo evangelija yra specifinė tuo, kad jis skiria daug dėmesio ligoniams, jų ligų aprašymui ir pan. Šventasis Raštas nieko nekalba apie Luko kilmę, tačiau iš tradicijos ir kitų raštų, laikoma, kad jis buvo kilęs iš graikų aristokratijos. 82 m. Lukas buvo nukankintas Tėbuose.

 Nuorodos 

Kategorija:Naujojo Testamento veikėjai